Tylan Grant

Tylan Grant (Londres, 2002ko urriaren 9a) ingeles aktorea da, batez ere Channel 4 kateko Hollyoaks telesailean Phoenix Hathaway antzezteagatik ezaguna.

 Bizitza 

 Bizitza pertsonala 
Tylan Grant Londresen jaio zen David Grant abeslariaren eta Carrie Grant ahots-entrenatzailearen familian. Hiru ana-arreba ditu: Olive Gray aktorea, Arlo and Nathan.

2009an, zazpi urte zituela, Asperger sindromea (autismo mota bat) diagnostikatu zioten. Gainera, diskalkulia ere badu. Zailtasunak izan zituen ikasketetan zehar, garai hartan neurotipo horren inguruko kontzientzia gutxi zegoelako. i egunkarian argitaratutako artikulu batean idatzi zuen irakasleek ez zutela sinesten autista zenik, eta eskolan inork ez zuela ulertzen. Ziberjazarpenaren biktima ere izan da.

Grant gizon transa da eta he/him izenordainak erabiltzen ditu ingelesez.

 Ibilbide profesionala 
CBBC kateko So Awkward telesailean debutatu zuen, Greta Masters antzeztuz. 

2018an Brooke Hathawayren papare lortu zuen Hollyoaks telesailean. Gutxiengo etniko batekoa den eta pertsonaia autista antzeztu duen lehen ingeles telebista-aktore bihurtu zen. Loose Women saioan parte hartu zuen, eta han azaldu zuen Brookeren ezberdina dela, autismo mota desberdinak dituztelako. 2020an, Granten gurasoek telesail berean Mal eta Zoe antzeztu zuten, Brookeren haur jaioberriaren adopziozko gurasoak.

2023an, Grant gizon trans gisa armairutik irten zenean, telesaileko lan taldeak haren pertsonaiaren izena aldatu zuen Phoenix bihurtzeko.

 Filmografia 
+UrteaIzenburuaPertsonaiaOharrak2015So AwkwardGreta MastersAtal batean: "Space Over"2018-2024HollyoaksPhoenix Hathaway2018Loose Womenbere burua2019Good Morning Britainbere buruaThis Morningbere burua

 Erreferentziak 

 Kanpo estekak 

Kategoria:Londrestarrak
Kategoria:Ingalaterrako aktoreak
Kategoria:XXI. mendeko aktoreak
Kategoria:Gizonezko aktore transexual eta transgeneroak
Kategoria:Aktore autistak